OzLabs/hebrew-wiki-articles huggingface dataset:
קונסטנטין מקובסקי

קונסטנטין מקובסקי (ברוסית: Константи́н Мако́вский; 2 ביולי 1839 – 30 בספטמבר 1915) היה צייר רוסי.

== ביוגרפיה ==
קונסטנטין מקובסקי היה צייר ריאליסטי רוסי שהתנגד להגבלות אקדמיות שהיו קיימות בעולם האמנות באותה תקופה. אביו היה דמות מוכרת בעולם האמנות הרוסית וצייר חובב, יגור מקובסקי ואמו הייתה מלחינה. בגלל המקצוע של הוריו, מקובסקי גילה עניין מוקדם בציור ובמוזיקה. הוא נכנס לבית הספר לציור, פיסול ואדריכלות במוסקבה בגיל 12, שם הושפע ממורים כמו ואסילי טרופינין וקארל ברולוב. לאחר שסיים את לימודיו, נסע מקובסקי לצרפת בתקווה להיות מלחין, אך לאחר סיבוב הופעות באירופה על מנת להכיר את המוזיקה העממית והקלאסית המסורתית, הוא בחר בסופו של דבר בציור. <ref>Andrey Somov (1890–1907). "Маковский". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg.</ref> <ref></ref>

בשנת 1858 נכנס מקובסקי לאקדמיה האימפריאלית לאמנויות בסנט פטרסבורג, שם יצר יצירות אמנות כמו "ריפוי העיוורים" (1860) "רצח בנו של בוריס גודונוב" (1862). בשנת 1863 מקובסקי ועוד שלושה עשר סטודנטים מחו נגד החלטת האקדמיה לאפשר לצייר רק יצירות אמנות של המיתולוגיה הסקנדינבית בתחרות על מדליית הזהב הגדולה של האקדמיה. כולם עזבו את האקדמיה ללא תעודה. אירוע זה נודע מאוחר יותר בשם "מרד הארבעה עשר". <ref></ref> <ref></ref>

מאוחר יותר, מקובסקי הצטרף לארטל האמנים, שהייתה אגודה שיתופית שהקים איוואן קרמסקוי, שחבריה היו אמנים ריאליסטים שדגלו בתיאורים ריאליסטיים יותר של חיי היום-יום של רוסיה הצארית. 

יצירות בולטות של מקובסקי מתקופה זו הן "האלמנה" (1865) ו"האישה" (1867). 

בשנת 1870 הוא הפך לחבר מייסד של החברה לתערוכות אמנות נודדות (הנודדים) והמשיך לעבוד על ציורים בז'אנר הריאליזם. הוא המשיך לנסוע לצפון אפריקה וסרביה באמצע שנות ה-70, מה שהביא לשינוי סגנוני משמעותי כשהחל לשים דגש רב יותר על צבעים וצורות. 

ביריד העולמי של 1889 בפריז, הוא קיבל את מדליית הזהב הגדולה על ציורו "מותו של איוון האיום". 

עד סוף המאה ה-19, מקובסקי היה אחד האמנים הרוסים המוערכים ביותר ובעלי השכר הגבוה ביותר, שנחשב על ידי כמה מבקרים כמבשר האימפרסיוניזם הרוסי. 

הוא מת בשנת 1915 בתאונת דרכים עם חשמלית ברחובות סנט פטרסבורג .

== גלריה ==
<gallery mode="packed" heights="180">
File:A Boyar Wedding Feast (Konstantin Makovsky, 1883) Google Cultural Institute.jpg

File:MakovskiyKE PocelObry.jpg

File:The Russian Bride's Attire - Konstantin Makovsky.jpg

File:Happy Arcadia by Konstantin Makovsky.jpg

File:Konstantin Makovsky - The Toilet of Venus, 1910.jpg

File:Konstantin Makovsky - Escogiendo la novia.jpg
</gallery>
== קישורים חיצוניים ==

* 

== הערות שוליים ==

קטגוריה:ציירים רוסים
קטגוריה:רוסים שנולדו ב-1839
קטגוריה:רוסים שנפטרו ב-1915
יגור מקובסקי

יֵגוֹר איוואנוביץ' מקובסקי (ברוסית: Егор Иванович Маковский; 14 באפריל 1802 – 9 באוגוסט 1886) היה רואה חשבון ואמן רוסי, ממייסדי בית הספר לציור, פיסול ואדריכלות במוסקבה.

== ביוגרפיה ==
מקובסקי נולד ב-1802 בזבניגורוד. הוא היה בנו של איוואן מקובסקי, פולני רוסי מפולין-ליטא. הוא גדל בזבניגורוד, עד גיל אחת עשרה בעיקר בביתו של הסנדק וסילי קורוטקוב. כאשר עברה המשפחה למחוז דנקובסקי מצא עצמו מקובסקי משרת בבית המשפט המחוזי. בהיותו בדנקוב למד שיעורי ציור אצל אמן בשם נאומוב. ב-1818 הגיע למוסקבה, שם בילה את שארית חייו. הוא הפך לעוזרו של רואה חשבון במשרד הוועדה לבניית קתדרלת ישו המושיע, פרויקט שהיה עדיין בשלביו הראשונים, וכן למד באותו הזמן אמנות ציור מיניאטורות .<ref></ref>

=== קריירה ===
ב-1827 מונה מקובסקי כרואה חשבון במשרד בנייני הקרמלין, בראשות הנסיך ניקולאי יוסופוב, ושירת שם עד גיל מבוגר. <ref>Маковский Егор Иванович”, in Большая Российская Энциклопедия (1992) (in Russian)</ref>

בזמן שעבד כרואה חשבון, המשיך מקובסקי לעבוד כצייר חובב של דיוקנאות מיניאטוריות וגם העתיק ציורים שנשמרו בארמון הקרמלין הגדול. הוא ירש את אוסף התחריטים של אביו והוסיף לו משלו.

מקובסקי היה ידידם של הציירים קארל ברולוב, ואסילי טרופינין, סרגיי זריאנקו ופיוטר סוקולוב, והפסל איוואן ויטלי .

ב-1832 ייסדו מקובסקי ואחרים "כיתת טבע", שעד 1842 הפכה לבית ספר פרטי לאמנות. ב-1865 מוזג בית הספר עם בית הספר לאדריכלות, שהוקם ב-1749 על ידי דמיטרי אוכטומסקי, כדי ליצור את בית הספר לציור, פיסול ואדריכלות במוסקבה. אשתו של מקובסקי, 1820 בערךמקובסקי נפטר בדירתו במוסקבה בשנת 1886 ונקבר בבית הקברות וגאנקובו .<ref>M. D. Artamonov, Vagankovo (Moscow, 1991), p. 155</ref>

== חיים אישיים ==
בשנת 1835 נשא מקובסקי לאישה את לובוב קורנילובנה מולנגאואר (1800–1893), ממוסקבה, בתו של סוחר גרמני מקוניגסברג שיצר כלי נגינה. היא הייתה זמרת מוכשרת ושרה כסופרן בקונצרטים. לאחר נישואיה שרה בערבים מוזיקליים בבית.

דיוקנאות שלה צוירו על ידי ברולוב וטרופינין. עם זאת, הנישואים הסתיימו בגירושים. בשנת 1866 מונתה כמורה לזמרה על ידי ניקולאי רובינשטיין עם הקמת הקונסרבטוריון במוסקבה.<ref>S. K. Makovsky, Portraits of Contemporaries (New York, 1955), p. 123</ref>

למשפחת מקובסקי היו חמישה ילדים: מריה (נולדה ב-1836); אלכסנדרה (1837–1915), ציירת נוף; קונסטנטין (1839–1915), צייר; ניקולאי מקובסקי (1841–1886), צייר; ולדימיר (1846–1920), צייר וגרפיקה.

== הערות שוליים ==

קטגוריה:ציירים רוסים
קטגוריה:רוסים שנולדו ב-1802
קטגוריה:נפטרים ב-1886
אלבר דלימיה

אלבר דלימיה (בצרפתית: Albert François Marie Dalimier; 20 בפברואר 1875, בורדו – 6 במאי 1936, ניי-סיר-סן) היה מדינאי צרפתי שכיהן בפרלמנט הצרפתי ובתפקיד שר במספר מממשלות צרפת. הוא נאלץ לעזוב את הפוליטיקה בעקבות פרשת סטביסקי.

==ביוגרפיה==
אלבר דלימיה נולד בבורדו. לאחר סיום בית הספר הוא למד משפטים וקיבל הסמכה בשנת 1896. הוא היה מזכיר של לאון מוזה, שר בממשלת צרפת. בהמשך הוא פנה לקריירה בתחום המשפטי.

בשנת 1906 דלימיה זכה בבחירות ונכנס לפרלמנט הצרפתי בו היה חבר עד לשנת 1919. בשנת 1919 הוא החליט לא להשתתף בבחירות וחזר לקריירה משפטית.

בשנת 1924 דלימיה חזר לפוליטיקה ונבחר לפרלמנט. הוא היה חבר עד לשנת 1936. מבחינה פוליטית דלימיה תמך במדיניות פירוק מנשק, הקמת חבר הלאומים ומס הכנסה פרוגרסיבי. הוא היה חבר במפלגה הרדיקלית.

ביוני 1932 הוא מונה לשר העבודה בממשלת אדואר אריו. בספטמבר 1933 הוא מונה לשר המושבות בממשלה של אדואר דאלאדיה. כאשר הממשלה נפלה, הוא מונה לשר המשפטים במקום אז'ן פננסיה אך כיהן בתפקיד רק כחודש. בנובמבר 1933 הוא חזר להיות שר המושבות בממשלה החדשה.

בעקבות פרשת סטביסקי בעיתונות הצרפתית התפרסמו עדויות על מעורבות דלימיה בנושא. בינואר 1934 הוא התפטר מהממשלה ובמרץ 1934 סולק משורות המפלגה בה היה חבר.

אלבר דלימיה לא התמודד בבחירות שנערכו בתחילת 1936 ונפטר ב-6 במאי 1936 בניי-סיר-סן.

==קישורים חיצוניים==

* [https://www2.assemblee-nationale.fr/sycomore/fiche/%28num_dept%29/2110 ביוגרפיה]

קטגוריה:פוליטיקאים צרפתים
קטגוריה:שרי ממשלת צרפת
קטגוריה:שרי משפטים
קטגוריה:חברי האספה הלאומית של צרפת
קטגוריה:צרפתים שנולדו ב-1875
קטגוריה:צרפתים שנפטרו ב-1936
מנגו (טלפון סלולרי)

מנגו (באנגלית: Mango) היה טלפון סלולרי של חברת מוטורולה שיוצר ושווק בשנות ה-90.

== רקע ==
=== דגמים ===
חברת מוטורולה ייצרה מספר דגמים של סדרת מנגו. כך לדוגמה, שווקו מכשירים אשר מותגו בשם מנגו, לצד מכשירים מסדרת מנגו פרו (Mango PRO).<ref></ref> מכשירי מנגו שווקו במגוון צבעים: ירוק, צהוב, כחול וסגול.

=== שיווק ===
המכשיר שווק בישראל בין השנים 1996–1998 על ידי חברת פלאפון, וזכה לפופולריות עקב מחירו הנמוך יחסית למכשירי סלולר אחרים, כ-400–700 ש"ח והעובדה שההצטרפות הייתה ללא דמי מנוי חודשיים וללא חתימה על הסכם עם חברת פלאפון. בשונה ממכשירים אחרים באותה עת, מכשיר המנגו נמכר גם ברשת סופר-פארם ולא רק בסניפי פלאפון או חנויות סלולר. בהתאם לסוג המכשיר, פרו או רגיל, נקבעה גם שיטת החיוב. בעוד מכשיר פרו יועד לעסקים, וניתן היה לחייג ממנו לכל מספר והחיוב היה מושת על העסק, במכשירים הרגילים ניתן היה להתקשר באמצעות כרטיס בזקכרט אשר היה מקושר ומחויב באמצעות חשבון קו הטלפון הביתי של חברת בזק או ליעד אחד שהוגדר מראש.<ref></ref>

שיטת השיווק של המכשיר, שנוצרה על ידי סמנכ"ל השיווק של מוטורולה בישראל, הביאה לכך שתוך פחות משנה, 5% ממכשירי הסלולר בישראל היו מסוג מנגו. באותה שנה דורגה ישראל במקום השני בעולם בשיעור חדירת טלפונים סלולריים. מגזין Advertising Age (אנ') בחר במנגו כאחד מ-12 שיטות האסטרטגיה השיווקית המבריקות של 1995.<ref></ref>

== הערות שוליים ==

קטגוריה:טלפונים סלולריים
קטגוריה:מכשירים שהושקו ב-1996
ברוך שלום בלסופסקי

ברוך שלום בלסופסקי הוא זמר-יוצר, מלחין ומעבד מוזיקלי חסידי-אמריקאי.

==ביוגרפיה==
ברוך שלום חסיד חב"ד ומתגורר בניו יורק. בן דודו הוא הזמר החבד"י שמואל הורביץ.

===קריירה מוזיקלית===
בשנת 2013 השתתף באלבומו של יידל ורדיגר, יהודי ראוי (a verdiger yid) לצד מרדכי בן דוד, יצחק פוקס ואהרון רזאל.

בשנת 2015 הוציא את אלבום הבכורה שלו בשבילי נברא העולם את האלבום הפיק המפיק המוזיקלי יידל ורדיגר. 9 מהלחנים באלבום הם לחנים של ברוך שלום עצמו, בעיבוד השירים עסקו ברוך שלום עצמו, מונה רוזנבלום, אהרון רזאל ויואלי דיקמן.

בשנת 2015 הלחין עבור לוי פולקוביץ את השיר "ויעזור" לאלבומו אחכה לו והשתתף איתו בשיר לדואט.

בשנת 2018 הוציא את אלבומו השני הנני, את רובו של האלבום הלחין ברוך שלום עצמו, באחד השירים באלבום השתתף בלחן הזמר מרדכי בן דוד. כשעל העיבוד שלמה ליברמן.

הלחין עבור מרדכי בן דוד את השיר 'אשרי האיש' באלבומו צעקה.

בשנת ה'תשפ"ב (2022) השתתף באלבום תנועות לצד גדולי הזמר החסידי, בהם אברהם פריד, מוטי שטיינמץ, אייזיק האניג, בני פרידמן, מרדכי בן דוד ועוד, בשיר מה נאוו.

{| class="wikitable"
|+ מלחניו
|-
! הזמר !! הלחן
|-
| מרדכי בן דוד || אשרי האיש
|-
| לוי פולקוביץ || ויעזור
|-
|}

==דיסקוגרפיה==
===אלבומים===
* בשבילי נברא העולם, 2015
* נשמה דאנס, 2017
* הנני, 2018

===השתתפות באלבומים===
* יידל 6 - יהודי ראוי, יידל ורדיגר, 2014
* אחכה לו, לוי פולקוביץ, 2015
* ר’ ישעי’לע, 2019
* תנועות, 2022

==קישורים חיצוניים==

* 

==הערות שוליים==

קטגוריה:זמרים חסידיים
קטגוריה:מוזיקאים וזמרים חסידי חב"ד
קטגוריה:זמרים חסידיים אמריקאים
קטגוריה:חרדים אמריקאים
קטגוריה:ניו יורק: אישים
ניקולאי מקובסקי

ניקולאי מקובסקי (ברוסית: Никола́й Мако́вский; 10 במאי 1841 – 18 באוקטובר 1886) היה צייר רוסי; אחד מרביעיית אחים אמנים שכללה את אחיו קונסטנטין ולדימיר ואת אחותו אלכסנדרה.<ref>Anastasia Kopteva, "Династия Маковских: передавая таланты по наследству" (The Makovsky Dynasty. Inherited Talents) Pushkin Krasnodar Regional Universal Scientific Library</ref>

== ביוגרפיה ==
אביו, יגור מקובסקי, היה רואה חשבון במקצועו, אך היה גם אמן חובב, אספן אמנות וממייסדי בית הספר לציור, פיסול ואדריכלות במוסקבה.<ref>Press Service of the Russian Museum "The Family Makovsky" (exhibition), Online edition of Cultural Heritage (December, 2008)</ref> הוא קיבל את השכלתו המוקדמת בבית הספר לאדריכלות של ארמון מוסקבה ולמד באקדמיה הקיסרית לאמנויות מ-1859 עד 1866.

בשנת 1865 הוענק לו מדליית כסף על עבודתו על כנסיית אבן קטנה עם 150 חברי קהילה. עם סיום הלימודים הוא קיבל את התואר "אמן חופשי", שהקנה לו את הזכות לעבוד בפרויקטים של בנייה. זמן קצר לאחר מכן, הוא הפך לעוזרו של אדריכל בחצר הקיסרית, אך לבסוף ויתר על תפקידו שם כדי להקדיש את כל זמנו לציור.<ref>Tatiana Markina, "Выставка трёх поколений" (Exhibition of Three Generations) from the magazine Kommersant (December, 2008) </ref>

בשנת 1870, הוא הפך לאחד מחברי קבוצת האמנים "הנודדים" (Peredvizhniki), אך לא השתתף בה באופן מלא עד 1875.<ref>Biography of Makovsky in: Works of art from the collection of the Rybinsk State Historical-Architectural and Art Museum-Reserve, State Research Institute of Information Technologies and Telecommunications</ref> בשנת 1872 הוענק לו תואר שני של אמן מהאקדמיה.

מ-1873 עד 1874, הוא ואחיו קונסטנטין סיירו במצרים, ולאחר מכן טייל רבות ברחבי רוסיה ואוקראינה.

מאוחר יותר הוא בילה מספר חודשים במושבת האמנות הרוסית בפריז, שם עבד עם אלכסיי בוגוליובוב. 

מתקופה זו ואילך, רוב ציוריו הוצגו בתערוכות נודדות.<ref>A. I. Somov, "Маковский", Brockhaus and Efron Encyclopedic Dictionary, edited by K. K. Arseniev and F. F. Petrushenko, 1896, Vol.XVIII "Лопари – Малолетние преступники"</ref>

== גלריה ==
<gallery mode="packed" heights="180">
File:Nikolay Makovsky Cairo 1877.jpg

File:Nikolay Makovsky Cairo.jpg

File:Nikolay Makovsky vid na Volge.jpg

File:Nikolay Makovsky Rest At Harvest.jpg

File:Nikolay Makovsky Plowing.jpg 
File:Nikolay Makovsky Cairo 1876.jpg 
</gallery>
== קישורים חיצוניים ==

* 

== הערות שוליים ==

קטגוריה:ציירים רוסים
קטגוריה:ילידי 1841
קטגוריה:נפטרים ב-1886
ברונו גימראייש

ברונו גימראייש רודריגז מורה (בפורטוגזית: Bruno Guimarães Rodriguez Moura; נולד ב-16 בנובמבר 1997) הידוע בשם ברונו גימראייש, הוא כדורגלן ברזילאי המשחק בעמדת הקשר בניוקאסל יונייטד ובנבחרת ברזיל.

== קריירת מועדונים ==
גימראייש נולד בשכונת סאו קריסטובאו, ריו דה ז'ניירו. ב-9 באפריל 2015, בגיל 17 בלבד, הוא ערך את הופעת הבכורה שלו באאודקס סאו פאולו כששיחק בשלוש הדקות האחרונות בניצחון 1–2 של קבוצתו על רד בול ברגנטינו במסגרת אליפות סאו פאולו.

=== אתלטיקו פרנאאנסה ===
ב-11 במאי 2017, הושאל לאתלטיקו פרנאאנסה עד אפריל 2018.<ref></ref> הוא ערך את הופעת הבכורה שלו בליגת העל הברזילאית ב-17 ביוני 2017 בהפסד 0–1 לאתלטיקו גויאניינסה. ב-1 במרץ 2017, הוא נרכש על על ידי המועדון.<ref></ref>

=== אולימפיק ליון ===
ב-29 בינואר 2020, חתם גימראייש באולימפיק ליון מליגת העל הצרפתית, בחוזה לארבע שנים וחצי.<ref></ref>

ב-21 בפברואר ערך הופעת בכורה בניצחון 0–2 על מץ. ב-29 בנובמבר כבש שער בכורה בניצחון 0–3 על סטאד ריימס.

=== ניוקאסל יונייטד ===
ב-30 בינואר 2022, חתם גימראייש בניוקאסל יונייטד מהפרמייר ליג, בחוזה לארבע שנים וחצי תמורת 40 מיליון ליש"ט, הסכום הגבוה ביותר ששולם עבור שחקן במועדון מאז כניסת קרן ההשקעות הציבורית הסעודית למועדון.<ref></ref>

הוא ערך את הופעת הבכורה שלו ב-8 בפברואר בניצחון 1–3 על אברטון. ב-10 במרץ כבש שער בכורה בניצחון 1–2 על סאות'המפטון.

== קריירה בינלאומית ==
גימראייש יכול היה לייצג גם את נבחרת ספרד בטרם בחר לייצג את ברזיל.<ref></ref>

הוא שיחק עבור נבחרת ברזיל עד גיל 23 בטורניר הקדם אולימפי CONMEBOL 2020. ב-17 ביוני 2021, הוא נכלל בסגל הנבחרת לאולימפיאדת טוקיו (2020).

בספטמבר 2020, זומן לסגל נבחרת ברזיל הבוגרת, לקראת משחקי מוקדמות מונדיאל 2022 נגד בוליביה ופרו. הוא ערך הופעת בכורה בניצחון 2–0 על אורוגוואי ב-17 בנובמבר 2020.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

== תארים ==
;אתלטיקו פרנאאנסה
* הגביע הברזילאי (1): 2019
* גביע סודאמריקנה (1): 2018
; ברזיל האולימפית
* אולימפיאדה (1): 2020

==קישורים חיצוניים==

* [https://www.foradejogo.net/player.php?player=199801180012&language=2 פרופיל], באתר ForaDeJogo
* 

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני אתלטיקו פרנאאנסה
קטגוריה:כדורגלני אולימפיק ליון
קטגוריה:כדורגלני ניוקאסל יונייטד
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ברזילאים שנולדו ב-1997
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
אנפת זיגזג

אנפת זיגזג (שם מדעי: Zebrilus undulatus) היא מין של עוף מים ממשפחת האנפתיים החיה באמריקה הדרומית והיא המין היחיד בסוג Zebrilus, הקרוב מעט לאנפית ולאנפה המסורטטת. האנפה חיה לאורך ביצות טרופיות וביערות גשם, בעיקר סביב האמזונאס וממזרח להרי האנדים. מצב השימור של האנפה מוגדר קרוב לסיכון עקב הפגיעה בבית גידולה.

אנפת זיגזג חיה בבוליביה, ברזיל, קולומביה, אקוודור, גיאנה הצרפתית, גיאנה, פרו, סורינאם וונצואלה כשהטווח נע בעיקר עד לנהר האורינוקו במזרח ונהר הטפז'וס בדרום. במערב הטווח מגיע עד למרומי הרי האנדים.
== מאפיינים ==
זוהי אנפה קטנה מאוד שאורכה 28 עד 30 ס"מ ומשקלה הממוצע 123 גרם. הזוויגים דומים במראה ובגודל. צבעה של האנפה חום עם גב וכנפיים כהים בעלי פסים אורכיים בצבע חום-שמנת. הראש כהה וציצה זקורה שחורה המשווה מראה גדול יותר לראש. תחתית הבטן בעלת גוון קרם-בהיר. המקור חום וקצר יחסית, העיניים צהובות ואזור העיניים צהוב בהיר.

זוהי אנפה נחבאת אל הכלים החיה לבדה ומחפשת מזון בין הענפים הנמוכים של היערות והביצות הטרופיות. כאשר היא מבחינה בדג היא מקשתת את צווארה ומתקרבת לעבר המים, אז היא מכה בעוצמה בדג. בדרך זו היא תופסת גם חרקים ויצורים קטנים בין הענפים. האנפה ניזונה בין הענפים וכמעט שלא יורדת לקרקע.

==קישורים חיצוניים==

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:אנפתיים
קטגוריה:עופות יחידים בסוגם
קטגוריה:ברזיל: עופות
אנפה לבנת-ציצה נמרית

אנפה לבנת-ציצה נמרית (שם מדעי: Tigriornis leucolopha) היא מין של עוף מים ממשפחת האנפתיים החיה ביערות מערב אפריקה והיא המין היחיד בסוגו, הקרוב מעט לאנפה מסורטטת. האנפה תוארה למדע בידי האורניתולוג הבריטי ריצ'רד באולדר שרפ .

==תיאור==
אנפה זו קטנה יחסית ומגיעה לאורך 66 עד 80 ס"מ. היא בעלת נוצות אפורות-חומות מסורטטות עם פסים לבנים לאורכה. האנפה בעלת ציצה לבנה, ממנה קיבלה את שמה, אותה היא יכולה לפרוש בעת הצורך, בעיקר למטרות חברתיות. היא בעלת מקור ארוך, חום-שחור בחלקו העליון וירוק-צהוב בחלקו התחתון. אחורי הראש והעורף שחורים והכנפיים מסורטטות. הרגליים אפורות וחסרות קרומי שחייה. אנפה זו נעה לרוב בין הענפים או ליד המים וכמעט שלא נעה על הקרקע. 

אנפה זו לא נחקרה הרבה ומעט ידוע על אורח חייה, אך כנראה שהיא ניזונה מטרף סמוך למים, בעיקר של דגים וצפרדעים. היא חיה ביערות גשם, ביצות מיוערות, גדות נהר ובין מנגרובים, לעיתים סמוך לחופים בסנגל, גינאה-ביסאו, גינאה, סיירה לאון, ליבריה, חוף השנהב, הרפובליקה הדמוקרטית של קונגו, קמרון וגבון.

==קישורים חיצוניים==

== הערות שוליים ==

קטגוריה:בעלי חיים שתוארו ב-1846
קטגוריה:טקסונים שתוארו בידי ויליאם ג'רדין
קטגוריה:אנפתיים
קטגוריה:עופות יחידים בסוגם
קטגוריה:הרפובליקה הדמוקרטית של קונגו: עופות
קטגוריה:גבון: עופות
אנפת יער

אנפת יער (שם מדעי: Zonerodius heliosylus) היא מין של עוף מים ממשפחת האנפתיים והיא המין היחיד בסוג Zonerodius. האנפה אנדמית ליערות הגשם של גינאה החדשה וקרובה לסיכון עקב הפגיעה ביערות בהם חיה.

==תיאור==
האנפה קטנה יחסית ודומה מעט לאנפה מסורטטת או אנפה נמרית. היא מגיעה לאורך 70 ס"מ ובעלת מקור ארוך באורך 9 ס"מ. שני הזוויגים דומים יחסית ללא הבדלים גדולים במראה. צבע האנפה אפור-צהוב חיוור מפוספס בפסים חומים רחבים לאורך הגב, הבטן, החזה, הכנפיים והצוואר. הראש כהה בעל עיניים צהובות עם אזור לבן סביב העיניים והרגליים צהובות בהירות.

האנפה חיה לאורך יערות גשם עד לגובה 1,450 מטרים, סביב לענפים הנמוכים ובקרבה למקווי מים כמו נהרות בגינאה החדשה וגם בכמה איים קרובים ובין מנגרובים סמוך לחוף. עם זאת היא נפגעת מבירוא יערות במקום חיותה. האנפה היא ציידת ממארב המחפשת במים דגים, צפרדעים, נחשים, לטאות, סרטנים וחיפושיות מים כשהיא ניזונה בבדידות בין ענפים.

לא ידוע הרבה על מנהגי הרבייה אך כנראה שהם מתרחשים סמוך לעונה הגשומה בגינאה החדשה והקן נבנה בין הענפים, כנראה לצד אנפות אחרות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:אנפתיים
קטגוריה:עופות יחידים בסוגם
קטגוריה:פפואה גינאה החדשה: עופות
קטגוריה:פפואה גינאה החדשה: בעלי חיים אנדמיים
אנפית

אנפית (שם מדעי: Ixobrychus; משמעות השם: "ixias" - דמוי-קנה ו-"brukhomai" - למטה) הוא סוג של עוף מים ממשפחת האנפתיים הכולל תשעה מינים קטנים יחסית למשפחתם
== מאפיינים ==
לאנפות גוף קטן, מעט עגלגל ומפוספס קרוב לאנפות המסורטטות, אך מקור וצוואר קצר יותר והם יותר נחבאים.

מינים אלה חיים לאורך גדות מקווי מים מתוקים ברחבי אמריקה, אירואסיה, אפריקה ואוסטרליה באזורים טרופיים וסובטרופיים. לרוב הם אינם נודדים, למעט מספר מינים החיים באזורים צפוניים ונודדים בחורף דרומה. המין אנפית גמדית מצויה גם בישראל.

האנפית נחבאת לרוב בין הצמחייה שסביב המים ומחפשת בגפה טרף של חרקים, דגים, דו-חיים וזוחלים קטנים.

==מינים==
בסוג תשעה מינים קיימים ומין נוסף שנכחד:
* אנפית גמדית (Ixobrychus minutus)
* אנפית שחורת-גב (Ixobrychus dubius)
* אנפית הקינמון (Ixobrychus cinnamomeus)
* אנפית מפוספסת-גב (Ixobrychus involucris)
* אנפית גמדית אמריקאית (Ixobrychus exilis)
* אנפית צהובה (Ixobrychus sinensis)
* אנפית פון-שרנק (Ixobrychus eurhythmus)
* אנפית ננסית (Ixobrychus sturmii)
* אנפית שחורה (Ixobrychus flavicollis)
* אנפית ניו זילנד (Ixobrychus novaezelandiae) - נכחד

==קישורים חיצוניים==

קטגוריה:טקסונים שתוארו בידי גוסטף יוהאן בילברג
קטגוריה:ערכים שבהם תבנית בריטניקה אינה מתאימה
קטגוריה:אנפתיים
קטגוריה:בעלי חיים שתוארו ב-1819
השמרטפים

השמרטפים היא תוכנית טלוויזיה ישראלית המשודרת בכאן חינוכית. בכל פרק בתוכנית מגיעים איל קיציס, יעל שרוני, יוסי מרשק, יניב ביטון, נעמי לבוב או יניב סוויסה לבית מתרבות שונה באזור כלשהו בישראל, שומר על ילדי המשפחה ונחשף לעולמם.

העונה הראשונה של הסדרה עלתה ב-6 באוקטובר 2021.

העונה השנייה של הסדרה עלתה ב-5 בינואר 2023.

השמרטפים לעונה הראשונה: איל קיציס, יעל שרוני, יוסי מרשק.

השמרטפים לעונה השנייה: יניב ביטון, נעמי לבוב, יניב סוויסה.

== סקירה ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="2" scope="col" style="padding: 0 90px;" |תקופת שידור מקורית 
|-
! scope="col" |תאריך שידור הפרק הראשון
! scope="col" |תאריך שידור הפרק האחרון
|-
| scope="row" style="background: #FF5E5E; color: #100; text-align: center;" |
|1
|20
|6 באוקטובר 2021
|27 בינואר 2022
|-
|
|2
|20
|5 בינואר 2023
|18 במאי 2023
|}

== רשימת פרקים ==
עונה 1
{| class="wikitable"
!מספר הפרק בעונה
!שם הפרק
!תאריך שידור ראשון
|-
|1
|יהלי וליאור מעמוקה
|6 באוקטובר 2021
|-
|2
|איה מניר דוד
|7 באוקטובר 2021
|-
|3
|דניאל מאשקלון
|13 באוקטובר 2021
|-
|4
|יואב מפתח תקווה
|14 באוקטובר 2021
|-
|5
|לין מטירה
|20 באוקטובר 2021
|-
|6
|יפתח וגוני מכפר חיים
|21 באוקטובר 2021
|-
|7
|תמרי מרמת גן ותל אביב
|28 באוקטובר 2021
|-
|8
|נעה ואנה מנתניה
|4 בנובמבר 2021
|-
|9
|ריף מאילת
|11 בנובמבר 2021
|-
|10
|נבט מחוות בולוטין
|18 בנובמבר 2021
|-
|11
|שיראל מאשקלון
|25 בנובמבר 2021
|-
|12
|ירדן ואיתן מחיפה
|2 בדצמבר 2021
|-
|13
|תקווה ותפארת מדימונה
|9 בדצמבר 2021
|-
|14
|עילאי מבת ים
|16 בדצמבר 2021
|-
|15
|ירדן מתל אביב
|23 בדצמבר 2021
|-
|16
|שלישיית חורי מאעבלין
|30 בדצמבר 2021
|-
|17
|ליה מבסיס חצרים
|6 בינואר 2022
|-
|18
|תמרה מירושלים
|13 בינואר 2022
|-
|19
|זהר מפארן
|20 בינואר 2022
|-
|20
|לאו מיפו
|27 בינואר 2022
|}

==== עונה 2 ====
{| class="wikitable"
!מספר הפרק בעונה
!שם הפרק
!תאריך שידור ראשון
|-
|1
|אוריאן משדות ים
|5 בינואר 2023
|-
|2
|אגם מנתיבות
|12 בינואר 2023
|-
|3
|אליסה מראשון לציון
|19 בינואר 2023
|-
|4
|אלה ג'וי מתל אביב
|26 בינואר 2023
|-
|5
|עירי מקציר
|2 בפברואר 2023
|-
|6
|תהל מנתיב הל"ה
|9 בפברואר 2023
|-
|7
|יואב מירושלים
|16 בפברואר 2023
|-
|8
|שטערני, ישראל, ושניאור וייגל מכפר חב"ד
|23 בפברואר 2023
|-
|9
|יואב ואיילה מקיבוץ זיקים
|2 במרץ 2023
|-
|10
|אמרי מהרצליה
|9 במרץ 2023
|-
|11
|מיה ותמה מקיבוץ קליה
|16 במרץ 2023
|-
|12
|יוני מרעננה
|23 במרץ 2023
|-
|13
|רינה מפרדסיה
|30 במרץ 2023
|-
|14
|שי מחניון רעים
|6 באפריל 2023
|-
|15
|ג׳אמל מפקיעין
|13 באפריל 2023
|-
|16
|מעין מצור הדסה
|20 באפריל 2023
|-
|17
|יהלי מנתניה
|27 באפריל 2023
|-
|18
|נועם מבלפוריה
|4 במאי 2023
|-
|19
|אופק מכפר יונה
|11 במאי 2023
|-
|20
|סלו מעידן
|18 במאי 2023
|}

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2022
!פרסי הטלוויזיה לילדים ולנוער
|סדרת תעודה
|השמרטפים – עונה 1
|
|}

== קישורים חיצוניים ==
* "[https://www.kankids.org.il/program/?catid=1872 השמרטפים]", באתר כאן חינוכית
* 

== הערות שוליים ==

קטגוריה:תוכניות טלוויזיה ישראליות לילדים
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן חינוכית: תוכניות וסדרות
אנפה צבועה

אנפה צבועה (שם מדעי: Egretta picata) היא מין של עוף מים ממשפחת האנפתיים החי בצפון אוסטרליה וגינאה החדשה באזורי מונסון. אנפה זו תוארה למדע ב-1845 בידי החוקר האנגלי-אוסטרלי ג'ון גולד, כששמה ניתן עקב גוני נוצותיה. בעבר היא השתייכה לסוג אנפה, אך כיום נחשבת ללבנית בדומה ללבנית קטנה או לבנית השלג. במין זה לא ידועים תת-מינים.

האנפה מגיעה לאורך 43 עד 55 ס"מ ולמשקל ממוצע של 247–280 גרם בזכרים ו-225–242 גרם בנקבות, כשהזכרים כבדים מעט יותר מהנקבות אך בשאר התכונות דומים. במראה יכולה לבלבל עם אנפה לבנת-צוואר, החיה באותם אזורים אך גדולה וגבוהה יותר.

אנפה זו בעלת נוצות לבנות לאורך הבטן והחזה והכנפיים, הגב, הצוואר ואחורי הראש חומים עד שזופים. החלק העליון של הראש כהה ובעל ציצה מזדקרת שחורה. העיניים והמקור צהובים ותחתית הגרון צהובה-בהירה. הצעירים דומים מעט לבוגרים אך פניהם לבנים לגמרי, למעט המקור הצהוב והם חסרי ציצה שחורה (בעבר סברו שהם מין נפרד של אנפה).

האנפה מצויה בביצות טרופיות וגדות נהר או בשדות לחים לאורך צפון אוסטרליה ובדרום גינאה החדשה ובמים מחפשת טרף קטן, אותו היא חוטפת במקורה. האנפה מקננת על עצים נמוכים ומטילה 1 עד 2 ביצים בעונה הרטובה.

==גלריה==
<gallery>
Heron Cairns-2and (4197196554).jpg
Pied Heron (Egretta picata) juvenile - Flickr - Lip Kee.jpg
Pied Heron (Egretta picata) - Flickr - Lip Kee (1).jpg
Pied Heron (Egretta picata) (9743695878).jpg
Pied Heron (Juvenile) - Fogg Dam - Middle Point - Northern Territory - Australia.jpg
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי ג'ון גולד
קטגוריה:אנפתיים
קטגוריה:אוסטרליה: עופות
קטגוריה:בעלי חיים שתוארו ב-1845
אנפת הומבולט

אנפת הומבולט במדגסקר.
אנפת הומבולט (שם מדעי: Ardea humbloti) היא מין של עוף מים ממשפחת האנפתיים החיה במקווי מים לאורך החופים של מדגסקר (אם כי נמצאה גם באגם אלאוטרה ) וגם בקומורו, אלדברה והאי מיוט שבהאוקיינוס ההודי. אנפה זו מצויה בסכנת הכחדה בטבע. השם המדעי של האנפה ניתן לכבוד החוקר לאון הומבולט , אשר כיהן גם כמושל איי קומורו.

אנפה זו דומה מעט לאנפה שחורת-ראש וצבעה אפור כמעט לגמרי. היא מגיעה לגובה 90 ס"מ ונחשבת לאחת מהגדולות שבעופות מדגסקר הקיימים. האנפה בעלת מקור ארוך וחזק, איתו היא צדה בעלי חיים קטנים במים. צווארה ארוך ורגליה הארוכות אפורות-חיוורות. העיניים צהובות והחלק העליון של הראש כהה וכך גם החלק התחתון של הכנפיים ושל הזנב.

אנפה זו חיה לבדה או בקבוצות קטנות לאורך אגמים ולאורך החופים, בעיקר סמוך לשורשי מנגרובים במזרח מדגסקר ובאיים סביבו. היא מקננת במושבות צפופות על העצים, לפעמים לצד אנפה אפורה, מה שגורם לבלבול ביניהם. האנפה לא מרבה לנדוד, למעט בעתות יובש ורעב.

האנפה כמעט נכחדה בטבע עקב ציד של התושבים שלה ושל ביציה וכן עקב זיהום מקווי מים, בהם האנפה ניזונה ומכריתת עצים עליהם היא מקננת. כיום מעריכים את מספרה בטבע ב-1,000 עד 3,000 פרטים בוגרים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1885
קטגוריה:טקסונים שתוארו בידי אלפונס מילנה-אדוארד
קטגוריה:אנפתיים
קטגוריה:מדגסקר: עופות
קטגוריה:מדגסקר: בעלי חיים אנדמיים
טום ליפינסקי

טום ליפינסקי (באנגלית: Tom Lipinski; נולד ב-25 ביוני 1982) הוא שחקן אמריקאי, הידוע בעיקר בתפקידו כטרבור בסדרת הטלוויזיה "Suits".

== ביוגרפיה ==
טום ליפינסקי נולד וגדל בקונקורד , מסצ'וסטס, ארצות הברית. הוא עבד כמורה מחליף לספורט לתלמידי גן וגם וכמאמן כדורגל לגיל הרך הרך בשנה האחרונה שלו בקולג'.

== קריירה ==
לאחר שעבד בעבודות מזדמנות, ליפנסקי קיבל תפקיד בסרטו של דארן ארונופסקי, "המתאבק" ב-2008, אך הסצנה שלו ירדה בעריכה. את הופעת הבכורה שלו, הוא עשה בשנת 2010, בסדרת טלוויזיה, "חוק וסדר".

בשנים 2011 ו-2012, הוא לוהק לתפקידים קצרי מועד בסדרות הטלוויזיה "מילדרד פירס", "Gifted Man", "שוטרים בדם" ו"פאן אם". בשנת 2011 החל לשחק בתפקיד חוזר בסדרת הטלוויזיה "Suits".
בשנת 2013 החל לשחק בתפקיד חוזר בסדרה, "Deception", שזכתה להערכה רבה על ידי הקהל.

באותה שנה שיחק בתפקיד חוזר בסדרת הטלוויזיה "המעקב", לפני שקיבל את התפקיד הראשי שלו בסרט, "יום הפועלים", שם שיחק את התפקיד של פרנק הצעיר, אסיר נמלט מבוקש על ידי המשטרה.

בשנת 2014, הוא לוהק לתפקיד פיליפ שוואלטר בסדרת הדרמה בטלוויזיה, "הניק" ובשנה לאחר מכן הוא הופיע בסדרת הטלוויזיה, "Be Here Nowish" ובדרמה הקומית המועמדת לפרס האוסקר, "נעורים".

בשנת 2016, הוא לוהק לסרט המותחן "Mercy" ושיחק בתפקיד חוזר בסדרות טלוויזיה, "מיידוף" ו"שטח מת". באותה שנה התארח בסדרת הטלוויזיה "בול" ובשנה לאחר מכן שיחק בסדרת הטלוויזיה "כתום זה השחור החדש".

בשנת 2018 שיחק בתפקיד חוזר בסדרת הטלוויזיה "מיליארדרים". באותה שנה החל לשחק בסדרת הטלוויזיה "ספר לי סיפור" לצד פול וסלי. הוא שיחק בסדרה בשתי עונותיה.

בשנת 2019 התארח בכמה סדרות טלוויזיה בהן "הרשימה השחורה", "FBI", "גברת מייזל המופלאה" ו"אינסטינקט".

בשנת 2020 החל לשחק בתפקיד חוזר בסדרת הטלוויזיה "רכבת הקרח".

== חיים אישיים ==
ביולי 2012 נישא ליפינסקי לשאנון גילן.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
חימום

חימום הוא תהליך של העלאת הטמפרטורה של חומר או של חלל סגור. חימום דורש מעבר אנרגיה אל הגוף המחומם. 

חימום נחוץ לתהליכים פיזיקליים כגון התכה, הרתחה והמראה. חימום נחוץ בתגובה כימית אנדרגונית.

חימום עונה על שלל צרכים אנושיים:
* חימום מבנים כאשר הטמפרטורה נמוכה מדי (טמפרטורה אידיאלית היא מעט מעל 20 מעלות צלזיוס).
* בישול, צלייה, טיגון ואפייה של מזון. 
* חימום מזון על מנת שיהיה טעים לאכילה.
* חימום מים לרחצה ולהכנת משקאות חמים.

לחימום משמשים אמצעים שונים:
* אנרגיה כימית: שרפת דלק (נפט, פחם, גז טבעי וכו').
* אנרגיה חשמלית הופכת לחום בתנור חשמלי, במזגן אוויר, בסדין חשמלי ועוד.
* אנרגיה סולארית, למשל בדוד שמש המשמש לחימום מים ובחממה.
* אנרגיה גרעינית: משמשת לחימום מים בתחנת כוח גרעינית.

תרמוסטט משמש לבקרת הטמפרטורה של הגוף המחומם, כלומר להבטיח שהחימום יביא את הגוף לטווח טמפרטורות רצוי.

==עקומת החימום==
גרף מעברים בין מצבי צבירה

כאשר מחממים חומר הנמצא במצב צבירה מוצק, הטמפרטורה הפנימית שלו עולה, עד שהיא מגיעה לטמפרטורת ההיתוך של חומר זה, בשלב זה המשך חימום לא יגרום לעלייה בטמפרטורה, היות שנדרשת אנרגיה לשינוי מצב הצבירה ממוצק לנוזל (אנרגיה המשמשת לשבירת קשרים בין חלקיקי החומר).
בשלב בו כל החומר שינה את מצב הצבירה והפך כולו לנוזל, המשך חימום יגרום לעליית טמפרטורת החומר, וזאת עד הגעת החומר לנקודת הרתיחה.
בנקודה זו מושקעת אנרגיה בהפיכת מצב הצבירה מנוזל לגז, והמשך חימום לא יגרום לעליית טמפרטורה אלא לשינוי מצב הצבירה.
כאשר החומר כולו הופך לגז המשך חימום יגרום לטמפרטורת אדי החומר לעלות, כלומר להגדלת תנועת החלקיקים.

קטגוריה:תרמודינמיקה
*
תראנוס

תראנוס (באנגלית: Theranos) היה תאגיד אמריקאי בבעלות פרטית<ref></ref> שהוגדר לימים כתאגיד פורץ דרך בתחום הטכנולוגיה הרפואית. החברה טענה שהיא יצרה כלי לבדיקת דם שדרש כמויות קטנות מאוד של דם. עם זאת, טענות אלו הוכחו ב-2018 כשקריות.<ref></ref><ref></ref><ref></ref>

החברה נוסדה בשנת 2003 על ידי אליזבת הולמס בת ה-19.<ref></ref> תראנוס גייסה יותר מ-700 מיליון דולר ממשקיעים פרטיים,<ref></ref> מה שהזניק את השווי שלה לכ-10 מיליארד דולר בשיאה ב-2013 וב-2014.<ref></ref><ref></ref>

== תביעות ==
ב-2015, פרופסור למחקר הרפואה ג'ון יואנידיס, הכימאי אלפתריוס דיאמנדיס ועיתונאי התחקירים ג'ון קארירו, הטילו ספק באמינותה של תראנוס ויצאו כנגדה. החברה עמדה בפני שורה של אתגרים משפטיים ומסחריים מצד רשויות רפואיות, משקיעים פרטיים, הוועדה לניירות ערך ולבורסות, פרקליטים כלליים של ארצות הברית, שותפים עסקיים לשעבר ועוד.<ref></ref> עד יוני 2016, הוערך כי ההון האישי של הולמס, מנכ"לית החברה, ירד מ-4.5 מיליארד דולר לכמעט 0 דולרים. ב-4 בספטמבר 2018, לאחר מספר שנים של מאבק, תביעות וסנקציות כנגד החברה שבוצעו על ידי SEC (הוועדה לניירות ערך ולבורסות), החברה פורקה.<ref></ref>

== משפט ==
ב-14 במרץ 2018, תראנוס, הולמס ונשיא החברה לשעבר ראמש "סאני" בלוואני הואשמו בהונאה על ידי ה-SEC (הוועדה לניירות ערך ולבורסות). ב-15 ביוני 2018, הודיע פרקליט ארצות הברית עבור המחוז הצפוני של קליפורניה על הגשת כתב אישום נגד הולמס באשמת הונאה ויצירת קנוניה. גם נגד בלוואני הוגש כתב אישום מאותם הסיבות.<ref></ref> המשפט היה אמור להתחיל באוגוסט 2020,<ref></ref> אך הוא התעכב עקב מגפת הקורונה והריונה של הולמס. משפטה של הולמס החל ב-31 באוגוסט 2021,<ref></ref> בעוד שמשפטו של בלוואני נדחה ל-9 במרץ 2022.<ref></ref> ב-3 בינואר 2022 הולמס הורשעה בארבעה סעיפים של הונאת משקיעים.<ref></ref>

משפטו של בלוואני נפתח ב-9 במרץ 2022, וב-7 ביולי 2022 הורשע בהונאת משקיעים ומטופלים וצפוי לעונש של עד 20 שנות מאסר.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: חברות פרטיות
קטגוריה:חברות טכנולוגיה
קטגוריה:חברות רפואיות
אובר-לויטננט צור זי

אובר-לויטננט צור זי, בקצרה: OLt zS או OLZS <ref></ref> בצי הגרמני, Oblt.z. S. בקריגסמרינה) היא דרגת קצונה בצי הגרמני השווה לדרגת-OF-1 בנאט"ו.

== סקירה כללית ==
הדרגה הוצגה בצי הגרמני הקיסרי על ידי שינוי שם הדרגה לשעבר של לויטננט ראשון ב-1890. בתוך הצי קצינים בדרגה זו נקראו פשוט בשם הר אובר-לויטננט. כדי להבדיל בין קציני הצי לקציני הצבא, נוספה בתקשורת הרשמית הסיומת zur See (בים) שלעיתים קוצרה ל-z. S. (Oblt.z. S.). הדרגה שימשה מאז את הרייכסמרינה, קריגסמרינה והבונדסמרינה. בפולקסמרינה נעשה שימוש במקור באותה צורה עד שהסיומת zur See נשמטה. בקריגסמרינה נבדלו קציני הנדסה (Ingenieur – Ing.) מאותה דרגה כ-Oberleutnant (Ing.).

== קישורים חיצוניים ==

== הערות שוליים ==

קטגוריה:דרגות צבאיות בגרמניה
סברסטל

סברסטל (ברוסית: Северсталь) היא חברה רוסית הפעילה בעיקר בתעשיית המתכות והכרייה. מטה החברה נמצא בצ'רפובץ, וכרבע מתושבי העיר מועסקים בה נכון ל-2020. סברסטל נסחרת בבורסת מוסקבה והבורסה לניירות ערך בלונדון והיא חברת המתכות הגדולה ברוסיה. הבעלים העיקריים של החברה הוא אלכסיי מורדשוב.

החברה מחזיקה במפעלים ברוסיה, אוקראינה, קזחסטן, צרפת, איטליה ובמספר מדינות באפריקה. בבעלות החברה גם נכסים בתחום הכרייה, המספקים לה את חומרי הגלם.

החברה מחזיקה בבעלות על קבוצת הוקי קרח סברסטאל צ'רפובץ המשחקת בליגת ההוקי הקונטיננטלית וכן בחברת תעופה סברסטל הפעילה בעיקר בנמל התעופה הבינלאומי ונוקובו ונמל התעופה צ'רפובץ.

ב-24 בספטמבר 1993 החליט נשיא רוסיה, בוריס ילצין, להפוך את צ'רפובץ מתכות ותאגיד הפלדה הממשלתי לחברה סחירה בשם סברסטל.

ב-2004 רכשה החברה את רוג אינדסטריז בעסקה בסכום של 285 מיליון דולר.
במאי 2006 הציעה ארסלור לרכוש את החברה בעסקה של 13 מיליארד אירו, אולם לבסוף העסקה לא יצאה לפועל וארסלור נרכשה על ידי מיטאל ביוני 2006 והחברה הממוזגת נקראה ארסלור-מיטאל. מאוחר יותר באותה שנה הונפקה סברסטל בבורסה לניירות ערך בלונדון.

באמצע 2008 רכשה החברה את אסמרק (Esmark) האמריקאית בסכום של כ-1.25 מיליארד דולר, את WCI סטיל תמורת 331 מיליון דולר וגם ספרוז פוינט תמורת 810 מיליון דולר. בהמשך אותה שנה רכשה החברה גם את PBS Coals בעסקה בסכום של 1.3 מיליארד דולר.

במרץ 2020 סייעה החברה לתושבים בצ'רפובץ שנפגעו בעקבות מגפת הקורונה.

==קישורים חיצוניים==

* 

==הערות שוליים==
יעקב אגרנוב

יעקב שאולוביץ' אגרנוב (ברוסית: Я́ков Сау́лович Агра́нов; בשמו היהודי המקורי: יענקל סמוילוביץ' סורנסון; 12 באוקטובר 1893 (יוליאני) – 1 באוגוסט 1938) היה המפקד הראשון של הדירקטוריון הראשי לביטחון המדינה של ברית המועצות וסגנו של ראש הנ.ק.ו.ד גנריך יגודה. נודע כאחד המארגנים העיקריים של הדיכוי הפוליטי הסובייטי ומשפטי הראווה הסטליניסטים בשנות ה-20 וה-30 של המאה ה-20. הוא בדה את "קונספירציית טגנצב" ואת משפטי מוסקבה, כולל את ה-"משפט העשרים ואחת" (האחרון במשפטי הראווה, שבו הואשמו 21 בכירים כחברים בגוש הימין הטרוצקיסטי) ומשפט מפלגת התעשייה. וכן מעצרים המוניים והוצאות להורג בסנט פטרבורג במהלך הטיהורים הגדולים של סטלין.

לאחר ההתנקשות בסרגיי קירוב בלנינגרד ב-1 בדצמבר 1934 הופקד על פעולות תגמול המוניות בעיר, אך זמן מה לאחר שקיבל הוראה מסטלין (ואפשר שהתנגד לה) לבדות האשמה כלפי לב קמינייב, גרגורי זינובייב ומנהיגי אופוזיציה נוספים, ולהאשימם באחריות לרצח קירוב, קיבל ניקולאי יז'וב את התפקיד במקומו.

הוא נשאר סגנו הראשון של ראש הנ.ק.ו.ד גם כאשר נכנס יז'וב לתפקיד ואף קיבל בהמשך קידום בתפקידו.

באפריל 1937 הורד בדרגה לתפקיד ראש הנ.ק.ו.ד האזורי בסראטוב. וב-20 ביולי 1937 נעצר. הוא הוצא להורג בידי כיתת יורים בגיא ההריגה בקומונרקה עקב היותו "אויב העם" ב-1 באוגוסט 1938.

==קישורים חיצוניים==

* [http://www.hrono.ru/biograf/agranov_ya.html ביוגרפיה של אגרנוב] 

קטגוריה:יהודים סובייטים
קטגוריה:קורבנות הטיהורים הגדולים
קטגוריה:יהודים שהוצאו להורג ברוסיה ובברית המועצות
קטגוריה:אנשי ק.ג.ב.
קטגוריה:מקבלי עיטור הדגל האדום
קטגוריה:מהפכנים יהודים רוסים
קטגוריה:ילידי 1893
קטגוריה:נפטרים ב-1938
דיסקוגרפיה של אליעד נחום

הדיסקוגרפיה של אליעד נחום, זמר-יוצר ישראלי, כוללת 5 אלבומי אולפן (אחד כחלק מלהקת טריפל) ו-19 סינגלים. את הסינגל הראשון שלו, "Moving", הוציא לאור יחד עם להקת טריפל בשנת 2011.

== אלבומים ==
=== אלבומי אולפן ===
{| class="wikitable sortable"
!שם האלבום
!תאריך יציאה
!חברת תקליטים
|-
|Ready, Set, Pop
|2011
|
|-
|סימן
|30 בינואר 2015
| rowspan="3" |NMC
|-
|אור
|13 במרץ 2016
|-
|תמיד חלמתי
|16 במאי 2018
|-
|מסע
|28 בדצמבר 2022
| rowspan="2" |D-Music
|-
|בין עולמות
|23 במאי 2023
|}

== סינגלים ==
{| class="wikitable sortable plainrowheaders" style="text-align:center;"
! rowspan="2" |שם השיר
! rowspan="2" |שנה
! colspan="4" |מיקומי שיא
! rowspan="2" |אלבום
|-
!<small>מדיה פורסט<ref>מיקומי שיא – :

* "לא מעניין אותי": השבוע ה-31 של שנת 2024.</ref></small>
!<small>כאן ג'</small>
!<small>גלגלצ</small>
!<small>אקו"ם</small>
|-
!"סימן"
| rowspan="5" |2014
|—
|—
|—
|—
| rowspan="5" |סימן
|-
!"מקלט"
|—
|—
|—
|—
|-
!"חופשי"
|—
|—
|—
|—
|-
!"אחרון הימים" <small>(עם איזי)</small>
|—
|—
|—
|—
|-
!"מתוק כשמרלי"
|1<ref></ref>
|12
|1
|—
|-
!"אור"
| rowspan="5" |2015
|13
|3
|6
|3
| rowspan="5" |אור
|-
!"רוחות"
|—
|4
|15
|—
|-
!"אם ניגע" <small>(עם ריטה)</small>
|—
|—
|—
|—
|-
!"מיאמי"
|6
|7
|8
|—
|-
!"נוסע"
|—
|—
|—
|—
|-
!"לנשום" <small>(עם שמעון בוסקילה)</small>
|2016
|4
|29
|39
|—
| rowspan="4" |תמיד חלמתי
|-
!"תמיד חלמתי"
|40
|5
|5
|—
|—
|-
!"זמן"
|—
|—
|—
|—
|—
|-
!"סוף השבוע"
|2017
|—
|—
|—
|—
|-
!"מסע"
|2019
|11
|15
|1
|1
| rowspan="7" |מסע
|-
!"איפה את"
| rowspan="2" |2020
|4
|—
|30
|8
|-
!"מורידים את הירח" <small>(עם שלמה ארצי)</small>
|10
|17
|—
|10
|-
!"בת 28"
|2021
|—
|—
|—
|—
|-
!"לא כוחות"
| rowspan="6" |2022
|—
|—
|—
|—
|-
!"היפה של השכונה"
|1
|—
|—
|—
|-
!"בדרך אליך" <small>(עם נועה קירל)</small>
|—
|—
|—
|—
|-
!"שומעת דאנסהול"
|—
|—
|—
|—
|
|-
!"גלגלים"<small>(בהשתתפות קווין רובין)</small>
|—
|—
|—
|—
|
|-
!"באה לי בחלום"
|—
|—
|—
|—
|
|-
!"כתובה בספרים"
| rowspan="5" |2023
|—
|—
|—
|—
|
|-
!"כל הזמן צנחן"
|—
|—
|—
|—
|
|-
!"על החולות"<small>(עם שילה בן סעדון)</small>
|5
|—
|—
|—
|
|-
!"מעיפה"<small>(עם אורי שוחט)</small>
|—
|—
|—
|—
|
|-
!"בסוף עוד ניפגש"
|2<ref></ref>
|—
|—
|—
|
|-
!"להיות כאן ילד"
| rowspan="4" |2024
|—
|—
|—
|—
|
|-
!"ביום שאחרי"
|—
|—
|—
|—
|
|-
!"גיבורה"
|—
|—
|—
|—
|
|-
!"לא מעניין אותי"<small>(עם מאי ספדיה)</small>
|20
|—
|—
|—
|
|}

== הופעות נוספות במצעדים ==
{| class="wikitable sortable"
! rowspan="2" |שם השיר
! rowspan="2" |שנה
!מיקומי שיא
! rowspan="2" |אלבום
|-
!<small>מדיה פורסט</small>
|-
!"בין עולמות"
| rowspan="2" |2023
|3
| rowspan="2" |בין עולמות
|-
!"מאמאסיטה"
|1
|}

== וידאו קליפים ==

== הערות שוליים ==

קטגוריה:אליעד נחום
אליעד_נחום
די. ג'יי. קנדי

דייוויד ג'ון קנדי (באנגלית: David John Kennedy) הוא כדורסלן אמריקאי המשחק בקבוצת הפועל גליל עליון בעמדת הקלע והסמול פורוורד<ref></ref>.

== קריירה ==
קנדי החל את הקריירה בשנת 2010 באוניברסיטת סנט ג'ון בניו יורק, ורשם ממוצעים של כ-7.8 נקודות וכ-5.8 ריבאונדים למשחק<ref name="stats"></ref>.

בשנת 2011, שיחק בכל משחקי הקבוצה ורשם ממצועים של כ-13 נקודות וכ-6.6 ריבאונדים למשחק.

בעונת 2011/2012, לא נבחר בדראפט ה-NBA והצטרף אל קבוצת אירי בייהוקס מליגת הפיתוח של ה-NBA<ref></ref>.

בחודש אפריל 2012, חתם בקבוצת קליבלנד קאבלירס עד לסיום העונה ושיחק במדיה גם בליגת הקיץ של ה-NBA<ref></ref>.

בחודש יולי 2012, עבר בטרייד אל קבוצת ממפיס גריזליס ולאחר שלא שיחק במדיה אף לא משחק אחד, נרכש על ידי קבוצת אירי בייהוקס<ref></ref><ref></ref><ref></ref><ref></ref>.

בחודש מרץ 2013, עבר בטרייד אל קבוצת ריו גראנדה ואלי וייפרס וזכה איתה באליפות<ref></ref><ref></ref>.

בחודש יולי 2013, שיחק במדי מיאמי היט במסגרת ליגת הקיץ של ה-NBA<ref></ref>.

בחודש ספטמבר 2013, חתם קבוצת דאלאס מאבריקס, שוחרר ממנה חודש לאחר מכן וחתם בקבוצת גראבלין מליגת העל הצרפתית<ref></ref>.

בחודש ינואר 2014, חתם בקבוצת הפועל חולון מליגת העל הישראלית עד לסיום העונה.

בחודש יולי 2014, שיחק במדי מינסוטה טימברוולבס במסגרת ליגת הקיץ של ה-NBA ובחודש ספטמבר חתם בקבוצת קרסני אוקטיבר מליגת ה-VTB.

בחודש דצמבר 2014, חתם בקבוצת ריזן לודוויגסבורג מליגת העל הגרמנית.

בחודש אוגוסט 2015, חתם לעונה בקבוצת יניסיי קרסנויארסק מליגת ה-VTB והיורופקאפ ורשם ממוצעים של כ-14.9 נקודות וכ-7.4 ריבאונדים למשחק<ref name="Nuggets"></ref>.

בחודש ספטמבר 2016, חתם בקבוצת דנוור נאגטס, אך שוחרר ממנה לאחר כחודש וחתם בקבוצת גואנגג'ואו לונג ליונס מליגת העל הסינית.

בחודש מרץ 2017, חתם עד לסיום העונה בקבוצת ריזן לודוויגסבורג מליגת העל הגרמנית<ref></ref>.

בחודש אוגוסט 2017, חתם בקבוצת פינאר קרשיאקה מליגת העל הטורקית, איתה שיחק במסגרת ליגת האלופות והיה לקלע המוביל של הקבוצה במסגרת זאת<ref></ref>.

בחודש ספטמבר 2018, חתם בקבוצת מלבורן יונייטד מליגת ה-NBL.

בחודש מרץ 2019, חתם בקבוצת רייר ונציה מליגת העל האיטלקית וזכה איתה באליפות<ref></ref>.

בחודש ספטמבר 2019, חזר לקדנציה שנייה בקבוצת פינאר קרשיאקה כמחליף לטוני קרוקר ורשם ממוצעים של כ-9.9 נקודות וכ-6.2 ריבאונדים למשחק<ref></ref><ref></ref>.

בחודש ספטמבר 2021, חתם בקבוצת פרומיתיי מהסופרליגה האוקראינית ועזב אותה לאחר הפלישה הרוסית לאוקראינה.

בחודש מרץ 2022, חתם בקבוצת הפועל גליל עליון מליגת העל הישראלית<ref></ref>.
== קישורים חיצוניים ==

== הערות שוליים ==

קטגוריה:שחקני NBA שלא נבחרו בדראפט
קטגוריה:כדורסלני אוניברסיטת סנט ג'ון בניו יורק
קטגוריה:כדורסלני ריו גראנדה ואלי וייפרס
קטגוריה:כדורסלני ריזן לודוויגסבורג
קטגוריה:כדורסלני ונציה
קטגוריה:כדורסלני מלבורן יונייטד
קטגוריה:כדורסלני פינאר קרשיאקה
קטגוריה:כדורסלני הפועל חולון
קטגוריה:כדורסלני גואנגג'ואו לונג ליונס
קטגוריה:כדורסלני קליבלנד קאבלירס
קטגוריה:כדורסלני יניסיי קרסנויארסק
קטגוריה:כדורסלני הפועל גליל עליון
קטגוריה:כדורסלנים אמריקאים
קטגוריה:כדורסלני לייקלנד מג'יק
קטגוריה:פנסילבניה: כדורסלנים
קטגוריה:אמריקאים שנולדו ב-1989
כריסטיאנה קוך

כריסטיאנֶה פ' קוך (נולדה בשנת 1973) היא פיזיקאית גרמנייה ופרופסור באוניברסיטה החופשית של ברלין. עיקר עיסוקה הוא בדינמיקה קוונטית.

== ביוגרפיה ==
קוך נולדה בעיר האלה שבמדינת סקסוניה-אנהלט בגרמניה.

בשנת 1991 סיימה את לימודיה התיכונים בגימנסיה לסינג בעיירה דובלן ולאחר מכן למדה בקולג' לייבניץ בטיבינגן. בשנים 1992–1998 עשתה את לימודיה לתואר ראשון ושני בפיזיקה באוניברסיטת הומבולדט בברלין (בתקופה זו שהתה כשנה אחת באוניברסיטת טקסס באוסטין כעמיתת פולברייט). במהלך לימודי התואר השני עסקה בתורת הכאוס.<ref name=":1"></ref>

בשנת 1998 החלה את לימודיה לתואר שלישי בפיזיקה. את זמנה במהלך שנות הדוקטורט חילקה בין מכון פריץ הבר בברלין (בהנחיית הנס-יואכים פרוינד ופולקהארד מאי<ref name=":1" />) לבין האוניברסיטה העברית בירושלים, שם הייתה תלמידתו של רוני קוזלוב.<ref name=":1" /> עבודת הדוקטורט שלה, שהוגשה בשנת 2002, נשאה את הכותרת "דינמיקה קוונטית דיסיפטיבית עם המילטוניאן חלופי: שיטות ויישומים".

בשנת 2003 עברה קוך לצרפת ושהתה כשנתיים כעמיתה בתר דוקטורית בהנחיית פרופ' פרנסואה מסנו-סיוס ב-Laboratoire Aimé Cotton Orsay. בשנת 2005 הגיעה לישראל ושהתה כשנה נוספת כעמיתה בתר דוקטורית בהנחיית רוני קוזלוב. ב-2006 שבה לגרמניה והקימה קבוצת מחקר באוניברסיטה החופשית של ברלין. ב-2010 עברה לאוניברסיטת קסל וכיהנה קרוב לעשור כפרופסור לפיזיקה תאורטית, זאת מבלי לעבור את תהליך ההביליטציה המסורתי הנהוג באקדמיה הגרמנית. ב-2019 חזרה לאוניברסיטה החופשית של ברלין.<ref name=":1" />

בשנים 2018–2019 שהתה במכון ויצמן למדע כפרופסורית אורחת, במשרה על שם רוזי ומקס ורון.

== מחקר ==
מחקרה של קוך מתמקד בשליטה קוונטית של אטומים, מולקולות ומערכות חומר מעובה. תחומי המחקר המרכזיים שלה נוגעים ליישום של שליטה קוונטית בתגובות כימיות המושרות על ידי אור וכן לעיבוד מידע קוונטי. קבוצתה עושה שימוש בקונספטים מתחום השליטה הקוהרנטית ותורת השליטה האופטימלית, וביישומם למערכות קוונטיות פתוחות ומבודדות.<ref name=":1" />

לקוך שיתופי פעולה נרחבים עם חוקרים מרחבי אירופה (דנמרק, צרפת, פולין וספרד), ארצות הברית וישראל.<ref name=":1" /> בין שותפיה העיקריים מישראל ניתן למצוא את רוני קוזלוב, דוד טנור, רועי בר ואד נרבייצ'וס.

במרוצת השנים שימשה קוך כחברה בצוות העריכה של העיתון Journal of Physics B ובוועדת הייעוץ של המרכז למידע ושליטה קוונטיים באוניברסיטת ניו מקסיקו. כיום היא חברה בצוות העריכה של Science Advances, משמשת כסגנית ראש החטיבה לאופטיקה קוונטית באגודה הגרמנית לפיזיקה וכן עמיתה בקרן SciPost Physics.

== פרסים והוקרה ==
* עמיתת פולברייט (1995)
* פרס הסטודנט של קרן הרהאוז (1998)
* מדליית אוטו האן מטעם אגודת מקס פלאנק (2003)
* מענק ע"ש אמי נתר מטעם הקרן הגרמנית למדע (2006)
* ציון השופטת המצטיינת מטעם האגודה האמריקנית לפיזיקה (2018)

== מאמרים נבחרים ==

== קישורים חיצוניים ==
* 

* [https://www.researchgate.net/scientific-contributions/Christiane-P-Koch-11209856 כריסטיאנה קוך], ב-ResearchGate

== הערות שוליים ==

קטגוריה:פיזיקאיות גרמניות
קטגוריה:בעלות תואר דוקטור מהאוניברסיטה העברית בירושלים
קטגוריה:ברלין: אישים
קטגוריה:פיזיקאים גרמנים
קטגוריה:בעלי תואר דוקטור מהאוניברסיטה העברית בירושלים
קטגוריה:גרמניות שנולדו ב-1973
קטגוריה:גרמנים שנולדו ב-1973
מדגסקר שמח

מדגסקר שמח (באנגלית: Merry Madagascar) הוא סרט טלוויזיה קצר אמריקאי משנת 2009, אשר עלילתו מתרחשת לאחר אירועי הסרט "מדגסקר" ולפני אירועי הסרט "מדגסקר 2" מהזיכיון "מדגסקר".

הסרט, שאורכו כ-28 דקות, שודר לראשונה בארצות הברית ברשת NBC כ"ספיישל" לקראת חג המולד, ובאותה שנה שודר גם בבריטניה. סרט הטלוויזיה דובב על ידי אותם שחקני קולנוע שדיבבו את הדמויות הראשיות בסדרת סרטי "מדגסקר", מלבד סשה ברון כהן שדיבב את המלך ג'וליאן בסרט והוחלף בדני ג'ייקובס, ג'ייקובס דיבב את הדמות גם בסדרות "הפינגווינים ממדגסקר" ו"ג'וליאן המלך". בנוסף קרל ריינר הצטרף לרשימת המדבבים בתפקיד סנטה קלאוס.

== עלילה ==
אלכס, מרטי, מלמן וגלוריה עמדו לחזור לניו יורק בכדור פורח, אולם כמות הלמורים הסיחה את דעתם ומנעה את יציאתם כאשר הם חשבו בטעות שמדובר ב"גובלין לילה אדום משוטט", לפתע ה"גובלין" מופיע ומפזר חם בכל האי. אלכס מיד הבין שזה סנטה קלאוס אשר זורק פחם על ג'וליאן עקב התנהגותו הרעה. אולם לאחר שסנטה קיבל אמנזיה עקב אגוז קוקוס שג'וליאן זרק עליו. החבורה מוכרחה לשלוח את המתנות במקום סנטה כדי שיוכלו לחזור הביתה, אולם האיילים של סנטה סירבו לקבל פקודות מאף אחד חוץ מסנטה, אז הפינגווינים השתמשו באבקת הקסם של סנטה כדי שיוכלו לעוף. הניסיונות הראשונים שלהם לשלוח מתנות השתבשו ולכן הם החליטו להשליך את המתנות אל בתי הדואר. אולם, לאחר שהתנגשו בדירה ולא בכוונה הביאו שמחה לילדה קטנה, הם המשיכו לעשות משלוחים למרות התנאים השליליים.

בחזרה למדגסקר, שם הלמורים נתנו מתנות לג'וליאן לכבוד ה"ג'ולינואר", סנטה גילה מחדש את היכולת שלו ליצור צעצועים, הוא יצר מתנות בשביל כולם, דבר שהכעיס את ג'וליאן אשר הרגיש שהוא איבד את המיקוד שלו. הוא הצהיר בפני כל הלמורים שכל המתנות שייכות לו ופיזר את כל המתנות כדי לדכא אותו. סנטה החליט לתת לו מתנה על מנת לעודד אותו.

כאשר הלילה עומד להסתיים, לחיות היה אבקת קסם קטנה לטיול אחד אחרון. הם החליטו לחזור לביתם בניו יורק בפעם אחרת ובמקום זאת חזרו למדגסקר כדי להציל את סנטה. אבקת הקסם שלהם נגמרה והם התנגשו שוב בסנטה והחזירו את זיכרונותיו. סנטה הודה לכל החיות על משלוחי המתנות שעשו והסיר את ג'וליאן מרשימת השובבים, לאחר שסנטה גילה שהחיות שכחו את השק של ליכטנשטיין, סנטה מיהר לנסוע לשם באמצעות המנוע החלופי והודה לחיות על העזרה (אף על פי שרצו לבוא איתו). בסוף, החיות חגגו את חג המולד במדגסקר, אולם ג'וליאן זרק אגוז קוקוס על אלכס כדי לחזור לרשימת השובבים, וכתוצאה אלכס קיבל נפיחות ואמנזיה.

== דמויות ומדבבים ==
* אלכס האריה (בן סטילר)
* מרטי הזברה (כריס רוק)
* גלוריה ההיפופוטמית (ג'יידה פינקט סמית')
* מלמן הג'ירף (דייוויד שווימר)
* המלך ג'וליאן השלושה-עשר (דני ג'ייקובס)
* מוריס האיי איי (סדריק הבדרן)
* מורט הלמור העכברי (אנדי ריכטר)
* סקיפר הפינגווין (טום מקגראת')
* פרייבט הפינגווין (כריסטופר נייט)
* קובלסקי הפינגווין (כריס מילר)
* סנטה קלאוס (קרל ריינר)
* קופידון האיילה (נינה דוברב)
* אבי (וילו סמית')
* דונר, האייל המנהיג (ג'ים קאמינגס)

==קישורים חיצוניים==

קטגוריה:מדגסקר (אנימציה)
קטגוריה:סרטי חג המולד
קטגוריה:סרטי טלוויזיה אמריקאיים
קטגוריה:סרטי 2009
קטגוריה:דרימוורקס הנפשה: סרטים
קטגוריה:סרטי אנימציה ממוחשבת
קטגוריה:NBC: סדרות טלוויזיה
קטגוריה:סרטים על אריות
קטגוריה:ספיישלים טלוויזיוניים של חג המולד
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
אליעזר האובן

אליעזר (אלי) האובן (נפטר ב-31 בינואר 2022) היה שחקן ומאמן נבחרת ישראל בכדורסל נכים ומאמן נבחרת ישראל ברוגבי כיסאות גלגלים. בעבר יושב ראש התאחדות הסטודנטים והסטודנטיות בישראל.

האובן עמד בראש התאחדות הסטודנטים של אוניברסיטת תל אביב והיה סגן יושב ראש התאחדות הסטודנטים בישראל. ב-1979 נבחר לראש ההתאחדות הארצית. בחירתו נתקלה בקשיים ולאחר צו מניעה שאסר עליו להיכנס לתפקיד, הוא נבחר לאחר מכן בשנית. לאחר מכן שימש יושב ראש הוצאת דיונון של אוניברסיטת תל אביב. כמו כן היה מראשי חברת הנסיעות הסטודנטיאלית איסתא ונאשם בעקבות תלונה לפיה מנהלי החברה פעלו להבריח את נכסי איסתא לחברה אחרת שהוקמה: איסתא ליינס, תביעה שהסתיימה כעבור מספר שנים בזיכוי כל הנאשמים.

האובן היה נכה בגפיים התחתונות ונעזר בקביים. החל להתאמן בכדורסל כיסאות גלגלים והתחרה עם הנבחרת ב.

היה מאמן נבחרת ישראל בכדורסל כיסאות גלגלים ומאמן נבחרת ישראל ברוגבי כיסאות גלגלים.

האובן נפטר ב-31 בינואר 2022.

==קישורים חיצוניים==

* [https://www.paralympic.org/eliezer-hauben פירוט השתתפותו בתחרויות המשחקים הפאראלימפיים] באתר הרשמי של IPC 
* [https://isad.org.il/wp-content/uploads/הפראתון-מרץ-2022.pdf לזכרו של אלי האובן ז"ל], הפראתון, מרץ 2022, עמ' 19-18.

== הערות שוליים ==

קטגוריה:ראשי התאחדות הסטודנטים
קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:מאמני כדורסל ישראלים
קטגוריה:ישראלים שנולדו במאה ה-20
קטגוריה:ישראלים שנפטרו ב-2022
הפינגווינים של מדגסקר בהרפתקת חג מולד

הפינגווינים של מדגסקר בהרפתקת חג מולד (באנגלית: The Madagascar Penguins in a Christmas Caper) הוא סרט קצר בהנפשה ממוחשבת משנת 2005. הסרט, שאורכו כ-12 דקות, הופץ בקולנוע יחד עם הסרט "וולאס וגרומיט והארנב הקטלני". הסרט מתמקד בדמויות הפינגווינים אשר גרים בגן החיות בתור מרגלים, ומתרחש לפני הסרט "מדגסקר", הסרט בראשון בזיכיון בעל אותו שם.

== עלילה ==
עלילת הסרט מתמקדת בפינגווינים ממדגסקר ומתרחשת לפני הסרט "מדגסקר". הפינגווין הכי צעיר בחבורה, פרייווט, מחליק החוצה מגן החיות בערב חג המולד על מנת לבקר את טד, דוב הקוטב הבודד. כאשר טייל ברחובות מנהטן, הוא נתפס על ידי נאנא (הסבתא העצבנית ממדגסקר ומדגסקר 2) אשר חושבת שהוא צעצוע לעיסה לכלב האכזרי שלה, מר לועס. שלושת הפינגווינים האחרים, סקיפר, קובלסקי וריקו, מצילים את פרייווט מהדירה של נאנא בטרם יהיה מאוחר מדי. הם נקלעים מול כאוס מול מר לועס, בזמן שנאנא צופה במשחק בטלוויזיה. כאשר הם גמרו, הם שמו פצצת דינמיט (שריקו שמר לפני כן) ומשכו את תשומת ליבה של נאנא כאשר היא האשימה את מר לועס במה שקרה.

בסוף הסרט, הפינגווינים ביקרו את טד דוב הקוטב והזמינו אותו לביתם. אולם הוא הזמין אורחים נוספים כשהם שרו יחד שיר פארודי על "ג'ינגל בלז".

== דמויות ומדבבים ==
* סקיפר הפינגווין (טום מקגראת')
* פרייבט הפינגווין (כריסטופר נייט)
* קובלסקי הפינגווין (כריס מילר)
* ריקו הפינגווין (ג'ון דימאג'יו)
* נאנא (אליסה גבריאלי)
* טד דוב הקוטב (ביל פייגרברייק)

== קישורים חיצוניים ==

קטגוריה:מדגסקר (אנימציה)
קטגוריה:סרטי חג המולד
קטגוריה:סרטי קומדיה אמריקאיים
קטגוריה:סרטי 2005
קטגוריה:דרימוורקס הנפשה: סרטים
קטגוריה:סרטי אנימציה ממוחשבת
קטגוריה:סרטים על פינגווינים